《鸳鸯湖次彭济物宪副》
明代·白圻

画船湖上拥旌旄，幽赏凭将永日消。万顷晴烟疑接海，一篙新浪欲平桥。

轻风拂旆家家酒，甘雨随车处处苗。迟暮归来过村市，野人争唱太平谣。

作者简介：白圻（1466—1517），明常州府武进人，字辅之。白昂子。成化二十年进士。授南京户部主事，历浙江布政司参议，奏免长兴县被灾农田赋额。累迁右副都御史总督南京粮储，疏请革冗费冗食以平衡收支，颇切时宜。